પાકિસ્તાન લશ્કરમાં વડા પ્રધાન ભુટ્ટોના પણ કેટલાક વફાદાર અધિકારીઓ હતા પરંતુ મિલિટરી બળવો કરવામાં સરળતા રહે તે માટે જનરલ ઝિયાએ ભુટ્ટોના વફાદાર મેજર જનરલ તાજમુલ હુસેન અને ભુટ્ટોના બીજા વફાદાર અધિકારીઓને એક તાલીમ માટે અન્યત્ર મોકલી દીધા હતા. એ સિવાય બળવાની રાત્રે બીજા સિનિયર લશ્કરી અધિકારીઓને બળવો સફળ થાય ત્યાં સુધી તેમની ઓફિસોમાંથી ઘેર જવા દીધા નહોતા અને દરમિયાન બળવાનો તખ્તો ગોઠવાઇ ગયો હતો.